runetrust/blame-folketinget-dk huggingface dataset:
Mette Abildgaard (KF), 2017-12-08:
Jeg synes, at det er en god aftale, vi har lavet, og jeg vil i særdeleshed gerne rose Socialdemokratiet, Radikale Venstre og Socialistisk Folkeparti for at gå med i den her aftale, fordi jeg ved, at det har krævet nogle diskussioner og nogle debatter.
Torsten Schack Pedersen (V), 2020-03-10:
Synes ministeren, det giver god mening, når landets statsminister står her i Folketingssalen i dag og siger, at det er vigtigt, at vi nu sikrer, at erhvervslivet har nogle gode vilkår, og at vi fra Folketingets side sørger for at afbøde de værste økonomiske konsekvenser af den alvorlige situation, vi står i, så at komme med en ekstra byrde på 27 mio. kr. det første år og 7 mio. kr. fremadrettet?
Helene Brydensholt (ALT), 2025-03-13:
Jeg vil egentlig bare lige pointere noget af det, der står i beslutningsforslaget, som jeg synes er rigtig godt, og det er netop pointen om, at de internationale konventioner, som vi er en del af, er blevet indgået og lavet på bagkant af et meget, meget sort kapitel i verdenshistorien, som jo er anden verdenskrig.
Helle Sjelle (KF), 2006-11-08:
Ifølge lovforslaget er der også lagt op til en videreudvikling af liberaliseringen med hensyn til visse håndkøbslægemidler, det følger af den politiske aftale fra november 2000 om modernisering og liberalisering af apotekervæsenet, og de tiltag støtter vi naturligvis også.
Karina Lorentzen Dehnhardt (SF), 2021-01-12:
Men for lige at illustrere tidsforbruget og processen vil jeg læse kort op af en mail, som jeg har fået fra en politimand, som rent faktisk sidder med det her og efterforsker nogle af de mange sager om økonomisk kriminalitet, og han fortæller, at noget af det, der bliver brugt rigtig meget af kriminelle, er MobilePay, og der skal man altid anmode om kontooplysningerne, der ligger bag det pågældende mobilepaynummer, for at kunne afgøre, hvem der har modtaget nogle penge uretmæssigt eller har svindlet.
Pia Gjellerup (S), 2002-02-22:
Ikke alene skal der være iværksat eller i hvert fald besluttet en undersøgelse, og der skal være rimelig mistanke - vi kender fra retsplejeloven, hvordan man håndterer det, f.eks. betingelserne for ransagning, som man må gå ud fra vil være til stede i det emne, vi sådan momentvis kommer til at snitte i Farum - men så er der også en betingelse, som både står i lovteksten og meget præcist også i bemærkningerne: når fritagelsen må regnes for at have betydning, og endda væsentlig betydning, for undersøgelsen.
Jette Gottlieb (EL), 2000-11-24:
Jeg vil ikke særskilt kommentere forslagsstillernes problemer med mål- og rammestyring af partsindsatsen, ikke mindst fordi vi lige siden 1997 har set, at det har været endog særdeles svært at få arbejdsgiverorganisationerne til at indgå målrettet i et samarbejde med henblik på forbedring af arbejdsmiljøet, mål- og rammestyring eller ej.
Torsten Schack Pedersen (V), 2011-11-24:
Det står jo i skærende kontrast til en regering, der har det som sin fornemste opgave konstant at gøre det dyrere at være dansker, en regering, der ikke engang tør leve op til det, som man har skrevet i sit regeringsgrundlag, hvor man siger, at skatter og afgifter skal hæves med 5 mia. kr.
Aage Frandsen (SF), 2003-11-18:
Ja, man kan jo anlægge forskellige tolkninger, og jeg kan forstå, at vedkommende person, som statsministeren gav svaret til, i hvert fald har forstået det på en helt anden måde, for det, statsministeren siger om uhensigtsmæssigheder i hjemmeserviceordningen, som det kan være nødvendigt at kigge på, svarer jo helt til statsministerens formulering omkring dagpengesystemet, hvor man taler om et hjørne.
Dina Raabjerg (KF), 2025-02-19:
Men i et senere forløb, hvor man kommer til kommunen og måske skal have MitID, starter den proces forfra, og der ville det jo være formålstjenligt for alle, at en medarbejder, der én gang er identificeret og har fået nogle papirer godkendt hos SIRI, så ikke skal igennem den proces flere gange hos f.eks. kommunen og i banken.
Kristian Thulesen Dahl (DF), 2014-05-15:
Men jeg mener, at i politik skal man også en gang imellem være der, hvor man er, fordi man mener det, man grundlæggende kæmper for, og så kæmpe kampen, uanset om man så er i et lokale, hvor der er mange eller få, uanset om det lokale er tæt på et andet lokale eller det er længere væk fra et andet lokale.
Torsten Schack Pedersen (V), 2012-01-26:
Vi har en telebranche, der investerer milliardbeløb, som vi alle nyder gavn af i forhold til udbygning af vores muligheder for at kommunikere, også på en måde, så vi er sikret en konkurrence, så vi som forbrugere også har oplevet, at de ydelser, vi kan købe i dag, er til langt lavere priser end tidligere.
Jørn Jespersen (SF), 1999-11-03:
Vi mener altså som sagt fra SF's side, at det er en fordel for miljø, sundhed, forbrugerhensyn og dyrevelfærd, og at det er en fordel for de mindre og svage lande, at vi får bindende, forpligtende, internationale regler, og at vi får en international retsinstans, som kan sikre, at alle lande overholder reglerne.
Charlotte Dyremose (KF), 2009-05-05:
Derfor er det også vigtigt, at der ikke sker misforståelser, i forhold til at kompetencerne bliver flyttet på områder, hvor vi absolut ikke har til sinds at flytte dem, men hvor vi har til sinds at præcisere, hvem der står med ansvaret, både for at give vedkommende ansvaret og for at sikre, at skolelederen tager det ansvar.
Pernille Rosenkrantz-Theil (EL), 2004-04-16:
Enhedslisten mener, at der som minimum bør indføres årlige justeringer af afgifterne i loven, så afgifternes betydning som incitament til at spare på energien ikke langsomt forsvinder, sådan som det ellers er tilfældet. Enhedslisten kan ikke støtte lovforslaget.
Hans Christian Schmidt (V), 2000-03-17:
at læse øverst anden spalte, hvor forslagsstillerne har skrevet: »Statsminister Poul Nyrup Rasmussen lovede dog i forbindelse med debatten den 21. maj 1996 om forespørgsel nr. F 44 om foreneligheden mellem lovgivningen inden for blandt andet planlægnings- og miljøområdet og bestemmelserne i grundlovens § 72 og § 73, at han ikke ville udelukke, at regeringen i næste runde kunne se på Miljø- og Energiministeriets område.«
Joachim B. Olsen (LA), 2015-05-26:
På vegne af hr. Simon Emil Ammitzbøll skal jeg oplæse følgende ordførertale: Som udgangspunkt for dagens debat spørger Dansk Folkeparti, hvordan regeringen forholder sig til, at Københavns Kommune har tilkendegivet, at Islamisk Trossamfund kan opføre en stormoské i København.
Torsten Schack Pedersen (V), 2018-10-09:
Grundlæggende, som andre har sagt, er det et ganske fornuftigt lovforslag, som er med til at sikre, at noget af det, der egentlig er vigtigt, i forhold til at markedet fungerer godt, er, at folk, der udvikler produkter og opbygger et varemærke og registrerer det, naturligvis skal kunne beskytte det, og hele reguleringen omkring det får altså en tiltrængt opdatering, og det støtter vi naturligvis fra Venstres side.
Morten Messerschmidt (DF), 2021-12-21:
Altså, for at tage nogle af de eksempler, der blev nævnt i vores beslutningsforslag: Fru Birthe Rønn Hornbech trådte tilbage i 2016 for angiveligt at have brudt nogle konventioner; hr. Nicolai Wammen trådte i 2015 tilbage efter at have løjet over for Folketinget; hr. Troels Lund Poulsen, hr. Morten Bødskov, fru Lene Espersen osv.
Kim Andersen (V), 2003-12-19:
I erkendelse af, at det er en langtrækkende aftale, og at det er vores allesammens værdier, vi administrerer, er det Venstres opfattelse - og det er også VK-regeringens - at det merprovenu, vi nu får hjem, skal bruges til en ekstraordinær nedbringelse af statens gæld.
Monika Rubin (M), 2024-02-22:
For det handler nemlig om at passe allerbedst på patienterne og på vores alle sammens sundhedsvæsen, og det gør vi ved ikke at overbehandle, men også ved at bruge vores sundhedskroner på den absolut bedste måde samlet set i hele sundhedsvæsenet, både i offentligt og i privat regi.
Sophie Løhde (V), 2024-01-17:
Der er også etiske aspekter forbundet med spørgsmålet om abort, og det er nok også derfor, at Det Etiske Råd senest har behandlet det, og at de er kommet med deres rapport, og de er i øvrigt heller ikke i Det Etiske råd enige om deres indstilling til ændringer på området.
Lene Espersen (KF), 2001-05-31:
Det er sådan set bare et debatudspil, for Det Radikale Venstre har bundet sig til venstrefløjen og pinsepakken, og derfor er der overhovedet ikke nogen som helst mulighed for, at Det Radikale Venstre kan blive manøvredygtigt i 2002, hvor Folketinget kan have en helt anderledes sammensætning.
Ulla Tørnæs (V), 2009-05-19:
Jeg tror, at vi alle her i Folketinget er enige om, at det jo i virkeligheden er noget af det, som kan bidrage til at få verdensøkonomien på fode igen, og derfor ser vi fra regeringens side gerne, at der snarest kommer gang i drøftelserne i den sammenhæng.
Rasmus Prehn (S), 2022-03-01:
Der var heldigvis rigtig, rigtig stor opbakning til den danske linje blandt alle de ministre, der tog ordet, og navnlig den tyske minister, den nye grønne tyske minister, Cem Özdemir, lagde vægt på, at Tyskland står fuldstændig bag Danmark – så der er altså virkelig et pres her.
Per Clausen (EL), 2011-02-08:
Man kan sige, at det jo ikke opfylder de krav, som Enhedslisten ville stille til, hvordan medarbejdernes rettigheder skulle være i et koncernsamarbejdsudvalg, men på den anden side er vi nødt til at sige, at der er tale nogle forbedringer, som formentlig vil få ganske stor betydning, og derfor støtter vi dem.
Marianne Jelved (RV), 2013-10-08:
Altså, vi laver jo nogle regler, fordi de regler skal holdes, og det er dem, der skal effektueres, og så kan man jo ikke begynde med at pille enkelte medier ud, fordi de har 100 år på bagen, eller fordi der er andre gode begrundelser, og ikke ville anerkende, at hele øvelsen går ud på at ændre tilskuddene på en sådan måde, at man inddrager nye former for medier i støtten.
Hans Andersen (V), 2004-06-03:
Jeg vil gerne spørge hr. Frank Jensen en gang til: Bliver der nu udstedt en garanti til ikke bare husejerne i Helsingør, men til husejerne i hele landet, for, at de ikke kommer til at opleve, at stigningen af ejendomsværdiskatten overstiger den samlede skattelettelse, som Socialdemokraterne står her og lover?
Torsten Schack Pedersen (V), 2012-11-15:
I stedet for bevidstløst at kigge på skatter og afgifter som et instrument til at genere danskerne, gøre det dyrere at være dansker og sende arbejdspladser ud af landet, så prøv dog at bruge det med modsat fortegn, nemlig til at fremme vækst og beskæftigelse i Danmark.
Karina Adsbøl (DF), 2020-06-12:
Og fra Dansk Folkepartis side har vi arbejdet meget i forhold til det her med stalking, og vi ønsker sådan set en særskilt stalkingparagraf i loven, så derfor vil jeg høre, om justitsministeren kan støtte den del i beslutningsforslaget – Dansk Folkeparti har også selv et beslutningsforslag vedrørende det her.
Annette Lind (S), 2021-05-07:
Det er jo sådan, at jeg ved, at Enhedslisten har støttet MINUSMA, som er den fredsbevarende styrke nede i Sahelområdet, og det er også nogle af dem, der er med til at finde ud af, hvad vi gør ved de angreb, som der bliver begået mod civile, for det bliver der, og der er også store uroligheder, og det er jo derfor, vi fortsætter med at være dernede.
Elisabeth Arnold (RV), 2004-03-16:
Jeg vil ikke sige, at vi har alt for gode erfaringer med målene i voldspakken fra 1994 og 1997, for man kan jo se af tallene, at det ikke har hjulpet voldsomt meget, men det kan være, at man skal kigge på tallene på en anden måde eller gå dybere ned i dem.
Peter Skaarup (DF), 2001-06-01:
Altså det, der var en del af debatten i forbindelse med afslutningsdebatten i går, nemlig at man havde problemer med at placere nytilkomne asylsøgere - hvor der var nogle, der mente, at det ikke var rimeligt, at nytilkomne asylansøgere bor i de her beboelsescontainere, som der har været en del debat om - det giver det her ændringsforslag faktisk mulighed for at tage hånd om uden at lave ny lovgivning, uden at lave nye bemyndigelser.
Mike Legarth (KF), 2013-02-28:
For hvis der ikke bliver gjort noget inden for det her område, hvis der ikke bliver taget nogen konkrete initiativer, kommer det til at gå, ligesom det gik i den sidste samling, nemlig at alle talte godt om tingene, alle havde en mening om, at nu skulle vi have minimeret bureaukratiet, men når vi målte det, kunne vi se, at det var taget til.
Jørn Jespersen (SF), 2003-05-20:
Det vil Socialdemokratiet tilsyneladende ikke, og jeg synes altså, at det kalder på en meget god forklaring fra Socialdemokratiets side, at man ikke på nuværende tidspunkt med sikkerhed vil sørge for, at alternativet uden motorvej bliver belyst, så vi kan bevare de naturværdifulde områder, så vi måske kunne undgå at smadre Vestvolden, så vi kunne skåne Vestskoven, og så de titusinder af mennesker, der har protesteret, kunne blive lyttet til og taget seriøst.
Torsten Gejl (ALT), 2020-12-09:
Ministeren må jo sige, hvis jeg tager fejl, men det forekommer mig så, at vi er enige om, at hvis jeg som førtidspensionist har levet sammen med en kæreste, som arbejder, i f.eks. 1 år, så må kæresten ikke give mig penge til f.eks. en tandlægeregning, uden at jeg bliver beskattet.
Kenneth Kristensen Berth (DF), 2015-11-12:
Jeg kan jo ikke stille hr. Rasmus Jarlov spørgsmål, men jeg kan i hvert fald konstatere, at det løfte, som hr. Rasmus Jarlov gav til befolkningen, nu kan indskrænkes til, at folkeafstemninger for De Konservative er i to tilfælde, og det er, i tilfælde af at asyl- og udlændingepolitikken skal overgives, og i det tilfælde, Danmark vælger at tage, om man så må sige, hele pakken, altså samtlige retsakter på udlændingeområdet, på asylområdet, på retsområdet.
Karen J. Klint (S), 2006-02-28:
Så det er for at appellere lidt til ministeren om at være lidt mere konkret med, hvordan han tror vi kan mødes om et fælles mål, og om at få en anden struktur på lovforslaget, så vi også får tid til at drøfte de gode elementer i det og får tid til at holde fast i, at en udskrivningsplan faktisk ikke er et tilfældigt værktøj, som nu har ligget mere eller mindre i 8 år.
Søren Espersen (DF), 2015-02-05:
Folketinget opfordrer regeringen til at holde sig orienteret om den økonomiske situation i Grønland og inden for rammerne af og med respekt for selvstyreloven, herunder de gældende økonomiske rammer, fortsat at samarbejde og stille administrativ bistand til rådighed, såfremt Naalakkersuisut ønsker det.«
Pernille Rosenkrantz-Theil (EL), 2003-05-20:
Så vil jeg gerne redegøre for, hvad det handler om i forhold til isbryderordningen og denne her ordning, altså det, at man støtter, at akademikere, som i dag bliver skubbet ud, kommer ind på arbejdsmarkedet igen: Jamen det er da et spørgsmål om, at vi ikke vil være med til, at folk skal arbejde uden at få fuld løn.
Kirsten Normann Andersen (SF), 2024-04-26:
Folketinget peger på, at en specialeplan skal gøre op med siloer og bureaukrati og sikre, at mennesker med handicap mødes med tillid og det rigtige tilbud, som sikrer, at de kan indgå i fællesskaber og deltage i samfundet på lige fod med alle andre.«
Inger Støjberg (V), 2015-11-18:
Men omvendt håber jeg faktisk også, at hr. Morten Østergaard er af den opfattelse, at vi skal sikre, at der er lov og orden og ro i Danmark, og at vi ikke som regering eller som myndigheder skal komme til at være på hælene i en situation, hvor vi f.eks. kan se, at tingene ændrer sig markant i Sverige og ændrer sig markant i Tyskland, sådan at vi vil se et enormt stort pres på de danske grænser.
Jeppe Kofod (S), 2010-03-03:
Derfor kan man med sindsro sige, at den danske regering ikke vil støtte f.eks. det forslag, som vi også kender fra den yderste højrefløj i USA, nemlig at lave et alternativ til FN, men faktisk vil gå ind at styrke FN og sikre og reformere FN, så FN bliver mere effektiv og kan varetage Danmarks interesser på en mere effektiv måde.
Lars Boje Mathiesen (BP), 2025-12-16:
Jeg går ud fra, at Venstre, som sidder i regeringen, bakkede justitsministeren op i det, som man ønskede, altså at man skulle gå længere, og nu står Venstre og siger, at man ikke ønskede, at man skulle gå så langt, som justitsministeren havde et ønske om.
Poul Nødgaard (DF), 1999-05-18:
Jeg har hørt i min høresnegl - jeg synes ikke, at man tydeligt kan læse det her - at både Københavns Kommune og Københavns Amt skal være med, men hvor detaljeret har der været forhandlet med disse myndigheder om, hvorvidt de i en tid, hvor kasserne mere eller mindre er lukket i, kan medfinansiere noget sådant?
Jakob Ellemann-Jensen (V), 2022-10-06:
Sådan faldt det ikke ud, og det fik vi jo så forklaringen på, da fru Pia Olsen Dyhr takkede for det helt utrolig gode samarbejde, som man har haft mellem regeringen og dens parlamentariske grundlag, hvoraf et af partierne, Det Radikale Venstre, jo er endt med de facto at vælte regeringen.
Frank Jensen (S), 1998-10-20:
Også her vil jeg gerne takke ordførerne for en positiv modtagelse af et stort og grundigt forberedt lovforslag, hvilket også flere ordførere har påpeget og ikke mindst hr. Aage Frandsen, som benyttede lejligheden til ligesom at opsummere, hvordan virkeligheden er i lovkvaliteten og lovtilblivelsen herinde efter den megen debat, der har været om det spørgsmål. Der er altså meget af den større lovgivning, som forelægges for Folketinget, der har været grundigt forberedt igennem flere år i stående udvalg.
Troels Lund Poulsen (V), 2007-10-04:
Så må jeg bede hr. Villy Søvndal om at rulle vinduerne ned i Pandaen, kigge ud og mærke verden, mærke stemningen, se på, hvordan folk har det, for så tror jeg, at hr. Villy Søvndal vil blive bekræftet i, at det faktisk går rigtig godt i Danmark!
Jens Rohde (V), 2004-02-05:
Det næste spørgsmål går på, at hvis man sidder og regner lidt på det radikale skatteforslag, så kommer jeg i hvert fald frem til, at en enlig med en ret god bolig og en årsindkomst på 1 mio. kr. vil få 37.000 kr. ekstra ned i lommen, mens en enlig, der har en indkomst på omkring 200.000 kr. og måske bor i en mere spartansk bolig, vil få en højere skat på 7.000 kr.
Aage Frandsen (SF), 2000-04-14:
Og som jeg gav udtryk for i forbindelse med behandlingen af den første pakke, som hører under Undervisningsministeriet, så er vores grundsynspunkt på voksenuddannelser, at de har en helt særlig prioritet ud fra, at det er vigtigt, at alle får en livslang uddannelse, at vi sikrer kompetenceudvikling, at vi giver de kortuddannede særlige muligheder, at det er afgørende, at der ikke er brugerbetaling, der afskrækker, at der er en godtgørelse, som også tilskynder til, at folk tager voksenuddannelse, at arbejdsgiverne kommer til at bidrage mere til voksenuddannelserne, fordi det er dem, der trækker på dem, og at der er fleksibilitet inden for uddannelsessystemet.
Hans Christian Schmidt (V), 2001-05-23:
Men jeg må spørge miljø- og energiministeren: Hvis der var ting i beslutningsforslaget, som skulle have været ændret, for at regeringen kunne bruge det, hvorfor stillede man så ikke et ændringsforslag? Hvorfor stillede Socialdemokratiet eller Det Radikale Venstre, eller hvem det måtte være, ikke et ændringsforslag?
Kristian Thulesen Dahl (DF), 2003-01-16:
Derfor nåede man frem til i redegørelsen, at det, der blev gjort i forbindelse med euroafstemningen og Amsterdamafstemningen og folkeafstemninger i almindelighed, var legitimt og i orden inden for det gældende regelsæt, for her er det, som fru Marianne Jelved påpeger, ikke et spørgsmål om, at man agerer som partipolitiker, men om en folkeafstemning, hvor en regering skal have sin politik ført igennem.
Anne Valentina Berthelsen (SF), 2025-01-15:
Vi siger bare, at der er et system i Danmark, hvor embedsværk og myndigheder har en rolle at spille i forhold til at varetage noget af det arbejde med lovgivning, implementering af beslutninger og udarbejdelse af processer, som vi ikke kan her i Folketinget, og som ordføreren heller ikke kan alene, eller hvis vi alle sammen sad og gjorde det, som hun foreslår.
Martin Lidegaard (RV), 2004-11-19:
Denne regering har på andre områder, som vi ikke skal ind og diskutere i dag, en lidt ubehagelig tendens til at lave en forholdsvis bred lovgivning og så detailregulere den i bemærkningerne, så embedsfolkene kommer i den situation, at de skal sidde og fortolke lovgivningen forholdsvis vidtgående.
Bendt Bendtsen (KF), 2003-02-26:
Jeg vil gerne sige til hr. Keld Albrechtsens bemærkninger om, at der er ingen, der har taget ved lære, at der er ingen, der har lyttet til brugerne, at jeg ikke tror, at der er nogen, der ikke lytter til forbrugerne, til borgerne i Danmark, når de etablerer de her udliciteringer.
Flemming Møller Mortensen (S), 2011-02-10:
I forhold til den høring, jeg omtaler, mener jeg det er helt afgørende, at vi tager os tiden til at få bragt eksperterne sammen, så vi får hørt, hvad det er, vi skal gøre, hvordan vi skal have snittet lovgivningen til, hvis noget skal ændres, men ikke noget med at lave en hovsaløsning, som binder kommunerne på hænder og fødder og umuliggør den driftsopgave, som vi har pålagt dem, en meget, meget vanskelig driftsopgave, i forhold til at de står over for, at vandplanerne skal besluttes og effektueres ude i kommunerne, hvor kommunerne skal ud at have fat i hver eneste lodsejer, som har arealer, som grænser op til de våde områder og dermed også meget hyppigt vandløbsarealerne.
Thyra Frank (LA), 2013-12-03:
Det burde være enhver forundt fra vugge til grav at blive holdt af og holdt om og også holdt ud. Så derfor er det også utrolig vigtigt for os, at omsorgen bliver en del af det her, at vi ikke kun taler om den fysiske hjælp, om hjælpen til rengøring, men også om omsorgen for det enkelte menneske.
Mette Frederiksen (S), 2015-05-13:
Jeg synes – og det vil jeg gerne sige med fuldstændig oprejst pande – at den metode, vi har valgt, er den rigtige, nemlig at der bliver lavet en samlet evaluering, når der er så stor en begivenhed, som har så fatale konsekvenser: To mennesker mister livet, betjente bliver såret, et ændret gadebillede i København derefter.
Finn Sørensen (EL), 2014-11-21:
Det andet forhold er jo, om ordføreren kan bekræfte, at det her lovforslag er skruet sådan sammen, at der ikke er noget krav til virksomheder eller for den sags skyld universiteter, der i højere grad vil have udenlandske studerende ind, om, at de skal dokumentere, at der rent faktisk er behov for det.
Pernille Skipper (EL), 2017-03-29:
Men heldigvis – for jeg kan så godt lide at lave sådan en sandwich af godt, dårligt, godt – så er feminisme også blevet meget trendy, så nu er selv Venstres ligestillingsminister kommet med på vognen og er blevet feminist, og så skal vi vist bare lige have dem herovre i det sidste hjørne af salen med.
Thomas Jensen (S), 2009-03-11:
Derfor er mit spørgsmål: Nu hvor regeringen varsler en pulje til, at private boligejere kan gå ind og renovere for 1,5 mia. kr., hvornår kommer der så en udvidelse af puljen, der retter sig mod den almene sektor, så det sikres, at den almene sektor kan udvikle sig til også at være en attraktiv boligform i fremtiden?
Lea Wermelin (S), 2020-01-15:
Det skal f.eks. sikres, at det ikke indebærer en større mængde affald til forbrænding med større CO 2 -udledning til følge; desuden skal emballageafgiften på bæreposer og engangsservice udformes på en nem og enkel måde, så den er til at administrere, både for virksomheder og for myndigheder.
Tom Behnke (KF), 2005-03-03:
Derfor kan vi fra konservativ side støtte forslaget om, at ministeren naturligvis de sjældne gange, hvor det sker, skal komme med sine pålæg i en skriftlig form, at de skal være begrundede, og at Folketingets formand bliver orienteret, således at vi i Folketinget kan holde os orienteret og underrettet om, hvad der sker – hvis det en sjælden gang skulle ske.
Jacob Jensen (V), 2010-12-15:
Vi har en rigtig god offentlig sektor på en stribe områder, vi har også set forbedrede resultater, men som fru Mette Frederiksen siger, er oplevelsen måske ikke den samme alle steder, og det er det, vi selvfølgelig skal forsøge at gøre at den bliver i de eksempler og med de erfaringer, der er derude.
Margrete Auken (SF), 2000-02-08:
Jeg ved ikke, hvad det er ministeren tænker sig med nogle forsøgsstrækninger - det er jo motorveje, vi snakker om nu - men i hvert lyder det ikke, som om hun har tænkt sig vældig grundigt om, hvis hun havde læst de bilag, vi havde, sidst vi havde sagen oppe.